Bleik
Store norske leksikon,Geografi,Norges geografi,Nordland,Andøy
Bleik er et tettsted i Andøy kommune i Nordland. Tettstedet er ifølge SSBs definisjon 0,4 km², og har 453 innbyggere (2022).
Bleik er et fiskevær på nordvestsiden av Andøya i Vesterålen. Tettstedet har fiskeindustri og mekanisk verksted samt molo av nyere dato. Fiskeværet har en interessant klyngebebyggelse, og nordre del av været står på en gammel gårdshaug, hvis eldste lag er fra omkring 600 evt. Avfallslagene er inntil 6 meter dype, den største dybden målt i noen norsk gårdshaug. Bleik ble i 1925 rasert av en storstorm.Bleiks store severdighet er fuglefjellet Bleiksøya vest for tettstedet, som sammen med noen tilliggende holmer og skjær er vernet som naturreservat. Også Bleiksmorenen sørvest for tettstedet er vernet som naturreservat; dette er vernet på grunn av sin spesielle kvartærgeologiske verdi.Like nord for tettstedet ligger Bleikstranda med hvit sand som er bakgrunn for stedets navn. Kart  Les mer i Store norske leksikon Andøy